Ce mască te protejează mai mult? Francezii au inventat măștile care ucid coronavirusul.
Startup-ul francez BioSerenity a creat măştile care ucid virusul. O mască virucidă FFP2 costă 1,49 euro, iar o mască chirurgicală costă 0,44 euro. Măştile FFP2 sunt deja aprobate, cele chirurgicale aşteaptă aprobarea.
Ce mască te protejează mai mult, cât trebuie să filtreze, cum eşti sigur că masca pe care o porţi filtrează bine, să porţi o mască sau două măşti? Despre toate aceste lucruri vorbim de luni de zile, masca a devenit parte a cotidianului nostru.Un start-up francez a creat un material pentru măşti care te poate scăpa de toate întrebările şi îngrijorările, ţesătura neutralizează virusul când intră în contact cu el."Nu suntem concentraţi pe o mască care filtrează mai bine, suntem concentraţi pe o mască filtrantă, ca FFP2 sau o mască chirurgicală care va ucide virusul şi alţi agenţi patogeni.", a declarat Marc Fuin, director general BioSerenity.Ca să aibă efect, măştile trebuie purtate maximum patru ore. Cercetătorii de la Universitatea din Lille le-au testat eficacitatea. După cinci minute este de 99,99%, iar după două ore de 99, 96%. Măştile au patru straturi, dintre care unul este virucid."Inovaţia constă în material filtrantă care este în interiorul măştii. Este un strat de ciclodextrină, o moleculă specială care face o cuşcă şi în această cuşcă punem un agent antiviral.", a mai adăugat Marc Fuin.Start-up-ul francez care le va produce poate face până la un milion de măşti pe zi, care vor ajunge mai întâi la personalul medical şi apoi şi la publicul larg.